
RAPORT

asupra proiectului de Lege privind aprobarea Ordonanţei de urgenţă a Guvernului nr.108/2006 pentru modificarea şi completarea Ordonanţei de urgenţă a Guvernului nr.105/2001 privind frontiera de stat a României
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.108/2006 pentru modificarea şi completarea Ordonanţei de urgenţă a Guvernului nr.105/2001 privind frontiera de stat a României, trimis cu adresa nr. PL.x. 191 din 2 aprilie 2007 şi înregistrat cu nr.32/261 din 03.04.2007.


Consiliul Legislativ, cu nr. 1485/03.11.2006, a avizat favorabil proiectul de lege.
Comisia juridică, de disciplină şi imunităţi, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci, cu nr. PL-x 191 din 11.04.2007, nr. 26/1539 din 11.04.2007, respectiv nr. 135 din 3.04.2007, au avizat favorabil proiectul de lege. 
Proiectul de lege are ca obiect de reglementare armonizarea legislaţiei naţionale cu normele comunitare în domeniul protejării frontierelor, în scopul creării unui cadru juridic adecvat asigurării dreptului la libera circulaţie pe teritoriul statelor membre pentru cetăţenii UE.
2. Proiectul de lege face parte din categoria legilor organice, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Adrian Popescu, directorul Direcţiei juridice a Poliţiei de Frontieră şi domnul Florin Ispas, director adjunct în cadrul aceleiaşi instituţii.
4. La lucrări au fost prezenţi 20 deputaţi din totalul de 24 de membri ai Comisiei. 

    Raportul Comisiei a fost adoptat cu 19 voturi pentru şi o abţinere.
5. Potrivit prevederilor art. 75 alin. (1) din Constituţia României, republicată, şi ale      art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 17 aprilie 2007, Comisia propune Plenului Camerei Deputaţilor adoptarea acestui proiect de lege, în forma iniţială.
Preşedinte, 

 Costică Canacheu 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.108/2006 pentru modificarea şi completarea Ordonanţei de urgenţă a Guvernului nr.105/2001 privind frontiera de stat a României, trimis cu adresa        nr. PL.x. 191 din 2 aprilie 2007 şi înregistrat cu nr.32/261 din 03.04.2007.


În raport de obiectul şi conţinutul său, proiectul de lege face parte din categoria legilor organice.
Preşedinte, 

Costică Canacheu
1

